Derby-Lewis weer in tronk aangeval | Maroela Media
Clive Derby-Lewis (78) is Sondag vir die tweede keer in aanhouding aangeval. Manelisi Wolela, ŉ woordvoerder van die departement van korrektiewe dienste (DKD), het Maandag gesê Derby-Lewis is deur ŉ ander gevangene in die Kgosi Mapuru-gevangenis in Pretoria aangeval.
“Derby-Lewis het ŉ geringe besering aan sy rug opgedoen nadat hy met ŉ stuk glas aangeval is,” het Wolela gesê. “Hy word by die gevangenis se kliniek behandel. Die rede vir die aanval is nog nie bekend nie en word ondersoek.”
Wolela het gesê dat Derby-Lewis Maandag ŉ hospitaal gaan besoek as deel van ŉ hofaansoek. “Die besering sal nie met die beplande hospitaalbesoek inmeng nie.”
Derby-Lewis (78) en die sluipmoordenaar Janusz Walus is op 26 Februarie ook in die gevangenis aangeval. ŉ Gevangene het Derby-Lewis met ŉ skerpgemaakte lepel gesteek.
Gaan julle. Hom aanhou tot die barbare in die tronk hom ook dood maak nog n blanke het julle nie al genoeg moorde gepleeg wat nou nog genoeg is genoeg Bring die Doodstraf terug ASB maar dit sal nie plaasvind want wie is dit wat gaan swing
Mmmmmm nou dat sy amper klaar uitgedien is sal die regering sorg dat hy wel die doodstraf kry.
Giel, netso die doodstraf op hulle manier.